21 Lega go le bjalo, go thwe’ng ka ditlamorago tša bolwetši, mafelelo a sa phemegego a sebe—e lego lehu? Lehu ke “lenaba” leo batho ka moka bao ba sa phethagalago ba se nago matla a go le fenya. (1 Bakor. 15:26) Eupša na lehu ke lenaba leo Jehofa a sa tsebego gore a le thome kae? Ela hloko seo Jesaya a se boletšego e sa le pele. O itše: “O tla metša lehu ka mo go sa felego, gomme Mmuši Morena Jehofa o tla phumola megokgo difahlegong ka moka.” (Jes. 25:8) Na o kgona go bona ka leihlo la kgopolo nako yeo ka yona lehu le tla bego le se sa le gona? Go tla ba go se sa na dipoloko, go se sa na mabitla e bile go se sa na megokgo ya manyami! Ka mo go fapanego—go tla ba go na le megokgo ya lethabo ge Jehofa a phethagatša kholofetšo ya gagwe e kgahlišago ya go tsoša bahu! (Bala Jesaya 26:19.) Mafelelong, mahloko a mantši ao a bakilwego ke lehu a tla fola.